ArabovMK/tajik-wikipedia-corpus huggingface dataset:
Мунира Дониёрова

Мунира Муҳаммадқуловна Дониёрова (Нарзиқулова) (22.02.1947, Душанбе) — энтомолог. Номз. илмҳои биология. "Аълочии кооператсияи матлубот". Фарзанди академик Муҳаммадқул Нарзиқулов. Зиндагинома Мунира Дониёрова дар фак. биологияи Донишгоҳи давлатии Тоҷикистон ба номи В.И.Ленин то соли 1968 таҳсил карда бо сабаби оилавӣ ба бахши биол. фак. табиатшиносӣ ва ҷуғрофияи ИПЛ (ҳоло – ДДХ) гузашта, онро соли 1969 хатм кардааст. Муаллими ҳамин факулта (1969–70), асп. ИЗиП ба номи акад. Е.Н.Павловский (1970–73), ходими илмӣ, ходими калони илмӣ (1973–83). Дар мавзӯи "Ширинчаҳо – зараррасонҳои рустаниҳои шифобахши Осиёи Марказӣ" рисолаи номз. ҳимоя кардааст. Ассис. каф. биол. тиббӣ ва генетика (1983–89), дотсенти каф. Донишгоҳи давлатии тиббии Тоҷикистон ба номи Абӯалӣ Ибни Сино (1990–1991), муд. каф., ҳон. дек. фак. тиббии ДДХ (1991–95), муд. каф., ҳон. дек. фак. тиббии филиали Донишгоҳи давлатии тиббии Тоҷикистон ба номи Абӯалӣ Ибни Сино дар Хуҷанд (1995–2001). Аз с. 2001 – дотс. ДИС (Донишкадаи иқтисод ва савдои назди Донишгоҳи давлатии тиҷорати Тоҷикистон) аз фанни экология. Фаъолияти илмӣ Муаллифи зиёда аз 100 мақолаи илмии соҳавӣ, кит. дарсӣ ва раҳнамои таълимӣ-методӣ доир ба биол. тиббӣ ва генетика, экология, муҳофизати муҳити зист, аз ҳумла мон. "Фаунаи Тоҷикистоникистон", асарҳои "Таърихи истифода бурдан ва хусусиятҳои шифобахшии гиёҳҳо ва рустаниҳои хушбӯй", "Абӯалӣ ибни Сино ва фитотерапияи муосир", "Масъалаҳои дарозумрӣ аз "Авасто" то замони имрӯза", "Аҳамияти низоми кредитии таҳсилот дар ташаккулёбии маданияти экологии донишҷӯён", "Генетикаи никоҳи хешутаборони наздик", роҳнамоҳои "Экология", "Биология", "Маҷмӯаи саволҳои тестӣ аз фанни биология барои дохилшавандагони ДДТТ ба номи Абӯалӣ ибни Сино", "Вечная слава воде", "Экологические проблемы Сарезского озера и ледника Медвежий", "Экологические аспекты крызиса Аральского моря" ва ғ.
Мунира Обидова

Мунира Иброҳимовна Обидова (1964, шаҳри Душанбе), педагог, номзади илмҳои педагогӣ. "Аълочии маорифи Тоҷикистон". Фарзанди академик Иброҳим Обидов Зиндагинома Солҳои 1981–1985 дар шуъбаи педагогика ва психологияи томактабии факултети педагогикаи Донишкадаи давлатии омӯзгории Тоҷикистон ба номи Т.Г. Шевченко таҳсил намудааст. Солҳои 1985–1988 ассистенти кафедраи педагогикаи умумии Донишкадаи омӯзгории забон ва адабиёти руси Тоҷикистон ба номи А.С. Пушкин, 1988–1991 аспиранти Донишгоҳи давлатии Тоҷикистон ба номи В. И. Ленин буд. Аз соли 1992 ҳамчун ассистент, муаллими калон ва иҷрокунандаи вазифаи дотсенти кафедраи тарбияи томактабии Донишгоҳи давлатии омӯзгории Тоҷикистон ба номи С. Айнӣ кор мекунад. Инчунин аз соли 2007 вазифаи муовини декани факултети педагогикаи Донишгоҳи давлатии омӯзгории Тоҷикистон ба номи Садриддин Айнӣ оид ба корҳои илмиро ба уҳда дошт. Солҳои 2011-2014 мудири кафедраи таҳсилоти томактабии факултети педагогика, 2016-2021 декани факултети психология ва таҳсилоти фарогири ДДОТ ба номи С. Айнӣ. Оид ба ташаккулёбӣ ва инкишофи маорифи халқ дар ноҳияҳои шимоли Тоҷикистон (1917–1941), маълумотгирии бонувони тоҷик ва дигар масъалаҳои муҳими соҳаи педагогика ва психология кори илмӣ мебарад. Муаллифи 2 монография, 4 китоби дарсӣ ва МТМ барои донишҷўён, зиёда аз 50 мақолаи илмию методӣ мебошад. Хизматҳояш бо ифтихорномаҳо ва нишони сарисинагии "Аълочии маорифи Тоҷикистон" қадр карда шудааст. Фаъолияти илмӣ Оид ба ташаккулёбӣ ва инкишофи маорифи халқ дар ноҳияҳои шимоли Тоҷикистон (1917–1941) ва дигар масъалаҳои муҳими соҳаи педагогика кори илмӣ бурдааст. Муаллифи якчанд мақолаҳои илмию методӣ мебошад. Осор.
Мунирахон Юсупова

Мунирахон Алихоновна Юсупова (21.07.1974) шаҳри Хуҷанд, вилояти Суғд) — олима, омӯзгор, номзади илмҳои филологӣ, дотсент. Зиндагинома Соли 1996 Донишгоҳи давлатии Хуҷанд ба номи академик Бобоҷон Ғафуров, факултети забонҳои хориҷиро хатм кардааст.Ихтисос омӯзгори забони англисӣ ва русӣ.
Мунира Шаҳидӣ

Мунира Шаҳидӣ (22 марти соли 1943, шаҳри Душанбе) — олими шарқшинос, санъатшинос, тарҷумон, номзади илмҳои филологӣ. Зиндагинома Мунира Шаҳидӣ 22 марти соли 1943 дар шаҳри Душанбе) дар оилаи композитори тоҷик Зиёдулло Шаҳидӣ ба дунё омадааст. Бахши англисии факултети забонҳои хориҷии ИДПС ба номи Т.Г. Шевченкоро хатм кардааст. Тарҷумони ширкати "Интурист", директори бахши туризми байналхалқии ҷавонони шӯравӣ дар КМ ЛКСМ Тоҷикистон. Лабор., ходими илмӣ, ходими калони илмии Институти шарқшиносии Академияи илмҳои ҶШС Тоҷикистон,. Сарвари Осорхонаи ҷумхуриявии маданияти мусиқии ба номи Зиёдулло Шаҳидӣ ва Бунёди байналмилалии Зиёдулло Шаҳидӣ. Бо саъю кӯшиши ӯ осорхонаи ҷумхуриявии маданияти мусиқии ба номи Зиёдулло Шаҳидӣ ва Бунёди байналмилалии З. Шаҳидӣ таъсис ёфтаанд, ки ҳадафи онҳо на фақат ҳифзи мероси эҷодии насли гузаштаи донишмандон ва аҳли ҳунар, балки бунёди равобити фарҳангии кишварҳои Шарқу Ғарб дар замони навини равобити фарҳангӣ мебошад. Ба ин хотир ӯ нашри маҷаллаи илмии "Фонус"-ро ба роҳ мондааст. С. 2004-2005 ба ҳайси эксперти ЮНЕСКО оид ба равобити байнифарҳангӣ фаъолият карда, узви Маркази тадқиқоти инсоншиносии Фаронса, узви Институти Шведсия интихоб шудааст. Ба кишварҳои Амрико, Британияи Кабир, Фаронса ва ғ. сафар карда, донишҷӯёни донишгоҳи онҳоро аз дастовардҳои олимон ва ҳунармандони тоҷик огоҳ менамояд. Узви Маркази тадқиқоти инсоншиносии Фаронса, узви Институти Шведсия, узви Шӯрои ҷамъиятии ҶТ. Фаъолияти илмӣ Таҳти роҳбарии академик Абдулғанӣ Мирзоев ва А.Е. Бертелс дар мавзӯи "Мақоми китоби чорҷилдаи Э.Г. Браун дар шинохти адабиёти форсии тоҷикӣ дар ҷаҳони имрӯз" рисолаи номзадӣ дифоъ кардааст. Муаллифи беш аз 80 асару мақолаи илмӣ, аз ҷумла монографияи "Ибни Сино ва Данте", Д.,1986. 1 Осор Пайвандҳо Манобеъ.
Мунири Лоҳурӣ

Абулбаракот ибни Абдулмаҷид Мунири Лоҳурӣ — шоир и форсизабони Ҳиндустон. Зиндагинома Назар ба қавли худи шоир ашъори ӯ 100 ҳазор байтро ташкил мекардааст. Мунири Лоҳурӣ маснавиҳои "Рамзу Имо", "Нуру Сафо", "Обу Ранг", "Созу Барг", "Дарду Алам" ва рисолаҳои "Користон", "Сироҷи Мунир", "Шарҳи қасоиди Урфӣ"-ро навиштааст. Ғайр аз ин Мунири Лоҳурӣ соли 1640 тазкирае дар бораи аҳволу осори шоирони форсизабони Ҳинд таълиф кардааст. Дар китобхонаи Институти шарқшиносии Академияи илмҳои Узбекистон ба номи Абӯрайҳони Берунӣ маснавии мавсум ба "Ошиқ ва Маъшуқ" мақфуз аст, ки онро низ ба Мунири Лоҳурӣ нисбат медиҳанд. Руқаоти Мунири Лоҳурӣ дар китобхонаи Остони қудси Машҳад нигоҳ дошта мешаванд. Як нусхаи "Иншои Мунир" (зери рақами 2078) дар китобхонаи Индиа Оффис мавҷуд аст.
Мунира Ҳакимова

Мунира Нарзуллоевна Ҳакимова — яке аз ровиён ва наттоқони хушсадо ва шинохтаи Ҷумҳурии Тоҷикистон. "Ҳунарпешаи шоистаи Тоҷикистон". Аълочии Кумитаи телевизион ва радиои назди Ҳукумати Ҷумҳурии Тоҷикистон, Аълочии фарҳанги Ҷумҳурии Тоҷикистон. Зиндагинома Мунира Ҳакимова фаъолияти кориашро ҳамчун техники сабти овози Киностудияи "Тоҷикфилм", китобдори Хонаи афсарони гарнизони Душанбе, наттоқи Сардирексияи барномаҳои радиои Кумитаи телевизион ва радиои назди Ҳукумати Ҷумҳурии Тоҷикистон. Сарпродюссери Кумитаи телевизион ва радиои назди Ҳукумати Ҷумҳурии Тоҷикистон. Аз соли 2009 - директори Кохи Ҷомӣ буд. Ӯ раҳбарии идораи тиҷорат ва рекламаи Шабакаи аввали телевизиони Тоҷикистонр ва чанд вазифаҳи дигар кор кардааст. 1.Мунира Ҳакимова дар баробари ровигӣ дар барномаҳои давлатӣ, инчунин, дар базму маъракаҳо иштирок карда, бо ҳунари баланду садои марғуладор онҳоро дар сатҳи баланд мегузаронд. 2 Мунира Ҳакимова, наттоқи маъруфи телевизиони Тоҷикистон рӯзи 23 май соли 2020 дар синни 63-солагӣ даргузашт. Табибонаш гуфтаанд, ки ӯ гирифтори "илтиҳоби шуш" буд. 3. Эҷодиёт Аз синни 6 солагӣ дар дубляжи филмҳои ҳунарию мустанад, аз ҷумла филмҳои "Насимӣ" (Озарбойҷон), "Субҳи ин ҷо сокит аст" (Мосфилм), "Афсонаҳои нави Шаҳрзод", "Бирав ва бубин", "Воқеа дар фурудгоҳ" ва ғ. (ҷамъ беш аз 200 филм) иштирок кардааст. Таҳиягар ва мурат. барномаҳои "Саодат", "Паёми рӯз", "Насими айём", "Рангинкамон", "Зулхамс", "Афкор", "Ҳаёти деҳот", барандаи барномаҳо аз ҳаёту фаъолияти овозхонон Одина Ҳошим, Ҷӯрабек Муродов, Давлатманди Хол, Нигина Рауфова, Абдуҷалил Ҳошимов ва ғ. Муаллифи очеркҳои тел. "Пайванд", "Банди ҳунар", "Файзи Баҳористон", "Сарвари гулдаст", "Устоди омӯзгорон", "Ҷавонмардӣ биомӯз" ва ғ. 2 Дар бораи Мунира Ҳакимова.
Мунира Ҷабборова

Мунира Комиловна Ҷабборова (10.12.1937, шаҳри Самарқанд) — доктори илми фалсафа, профессор Зиндагинома Мунира Комиловна Ҷабборова соли 1959 факултаи таъриху филологияи ДДТ ба номи В.И. Ленин -ро хатм карда, дар макотиби ноҳияи Шаҳринав дарс додааст. Солҳои 1962-1965 лаборанти калони шуъбаи фалсафаи АИ Тоҷикистон, 1965-1967 аспиранти Институти фалсафаи АИ СССР (ш. Маскав), 1968-1972 муаллими кафедраи таърих ва назарияи атеизми ДДТ ба номи В.И. Ленин, 1972-1992 муаллим ва дотсенти кафедраи фалсафаи Институти политехники Тоҷикистон, 1992-2000 дотсент ва профессор, 2000-2009 мудири кафедраи сотсиология ва ҳуқуқи ҳамин боргоҳи илм кор кардааст. Аз соли 2009 профессори кафедраи илмҳои ҷамъиятии Донишгоҳи техникии Тоҷикистон ба номи Муҳаммад Осимӣ мебошад. 1 Фаъолияти илмӣ Бобати тарбияи атеистии ҷавонон, роҳҳои аз байн бурдани хурофот ва урфу одатҳои зараровари динии ҷавонон, муносиботи давлату дин, дин ва ҷомеа, дин ва занон, хоса занони Шарқ қариб сад асару мақолаи илмӣ, илмӣ-оммавӣ навиштааст. Осор.
Равобити байналмилалӣ

Равобити байналмилалӣ — ба маънои баррасии равобити хориҷӣ ва мутолиаи масоили умдаи ҷаҳонӣ тавассути давлат аст. Равобити байналмилалӣ, шомили мутолиоти перомуни сиёсати хориҷӣ, иқтисод, иқтисоди ҷаҳонӣ ва иртибот аст.
Муносибаҳои Тоҷикистон бо Олмон

Муносибатҳои Тоҷикистон бо Олмон робитаи дуҷонибаи байни ин ду кишварро мефаҳмонад. Шаблон: Тоҷикистон ва Олмон аз соли 1992 муносибатҳои дипломатӣ бунёд кардаанд. Аллакай дар ҳамон сол Сафорати Олмон дар Душанбе ва баръакс Сафорати Тоҷикистон дар Берлин фаъолияти кории худро шурӯъ намуданд. То декабри соли 2001 Олмон узви нахустини Иттиҳоди Аврупо бо сафораташ дар пойтахти ҷумҳур ҳисобида мешуд. Ҷомеаи Олмониён-Тоҷикон аз соли 2001 вуҷуд дорад ва дар Берлин маркази худро дорост.
Муносибатҳои Тоҷикистону Афғонистон

Муносибатҳои Тоҷикистону Афғонистон — муносибатҳои дипломатии дуҷонибаи Афғонистон ва Тоҷикистон. Дарозии сарҳади давлатии байни кишварҳо 1357 км мебошад. Гардиши мол — 105,7 миллион долларро ташкил медиҳад. Хусусиятҳои муқоисавӣ Таърих Ҳудуди ин кишварҳо дар замони сулолаҳои Сомониён, Ғазнавиён ва Темуриён таҳти назорати ягона қарор дошт. Соли 1750 байни Аҳмадшоҳи Дурронии афғон ва Муҳаммад Муродбеки бухороӣ Шартномаи дӯстӣ ба имзо расид ва дарёи Ому сарҳади расмии Афғонистон гардид. Забони порсӣ дар ҳарду кишвар густурда аст. Дар Афғонистон тоҷикон бештар аз Тоҷикистон зиндагӣ мекунанд 4. 15 июни соли 1992 миёни кишварҳо расман равобити дипломатӣ барқарор шуд, Тоҷикистон дар Кобул сафоратхона ва дар авоили соли 2002 консулгарии худро дар Мазори Шариф боз кард. Дар соли 2004 дар нишасти сарони Созмони ҳамкориҳои иқтисодӣ дар Душанбе бори нахуст раисиҷумҳури Тоҷикистон Эмомалӣ Раҳмон ва Ҳомид Карзай, раиси ҷумҳури Афғонистон, дидору гуфтугӯҳои расмӣ анҷом доданд. Моҳи апрели соли 2005 Раҳмон ба Афғонистон сафари расмӣ анҷом дод 5. Масъалаҳои сарҳадӣ Дарозии сарҳади давлатии байни кишварҳо тақрибан 1300 километрро ташкил медиҳад; сарҳад аз заминҳои ноҳамвор мегузарад ва ба таври кофӣ ҳифз нашудааст. Айни замон манотиқи сарҳадии ҳифозатнашавандаи байни кишварҳо як мушкили ҷиддии ҳарду ҳукумат ва ҳам ҷомеаи ҷаҳонӣ мебошад. Сарҳади ин кишварҳо масири аслии қочоқи маводи мухаддир аз Афғонистон ба Русия ва Аврупо маҳсуб мешавад. Дар соли 2009 гардиши маводи мухаддир аз сарҳад ба далели вазъи ноустувори сиёсӣ дар шимоли Покистон афзоиш ёфт 6. Робитаҳои нақлиётии байни кишварҳо тадриҷан бо кумаки ҷомеаи ҷаҳонӣ барқарор шуда истодаанд 5 7. Тиҷорати Тоҷикистону Афғонистон Кобул дар гардиши савдои хориҷии Тоҷикистон нақши муҳим дорад: дар соли 2013 ба Афғонистон 8,7%-и содироти Тоҷикистон ва 1,8%-и воридоти он рост меояд. Тоҷикистон ба Афғонистон асосан нерӯи барқ, металлҳои сиёҳ, пиёз, чормағз, таҷҳизот ва техника медиҳад. Воридоти Афғонистон ба Тоҷикистон аз нуриҳои минералӣ, семент ва мандарин иборат аст. Афғонистон як бозори муҳим барои Душанбе ба шумор меравад: дар соли 2013 гардиши мол миёни ду кишвар 232,0 миллион долларро ташкил додааст, ки аз он содироти Тоҷикистон 192,2 миллион долларро ташкил додааст. Энергетика Миёни Афғонистон ва Тоҷикистон дар мавриди интиқоли нерӯи барқ чанд созишнома имзо шудааст. Моҳи сентябри соли 2007 барои интиқоли нерӯи барқ аз Тоҷикистон ва Қирғизистон ба Афғонистон ба маблағи 500 миллион доллар қарордод ба имзо расид. Тоҷикистон ва Қирғизистон саъй доранд иқтисодашонро аз тариқи фурӯши нерӯи барқ аз нерӯгоҳҳои барқи обии худ ба Осиёи Ҷанубӣ ривоҷ диҳанд ва интиқоли нерӯи барқ ба Афғонистон ҳамчун қадами аввал дар ин самт арзёбӣ мешавад 8. Афғонистон ва Тоҷикистон дар мавриди бунёди нерӯгоҳи барқи обӣ дар рӯдхонаи Панҷ низ ба тавофуқ расиданд. Сохтмон аз ҷониби Бонки Ҷаҳонӣ, Бонки Осиёии Рушд ва Бонки Исломии Рушд маблағгузорӣ мешавад 9. Низ нигаред.
Муносибатҳои Тоҷикистону Қирғизистон

Муносибатҳои Қирғизистон ва Тоҷикистон — муносибатҳои дуҷонибаи дипломатӣ байни Ҷумҳурии Тоҷикистон ва Ҷумҳурии Қирғизистон, ки 14 январи 1993 ба имзо расидаанд. Тавсифи муқоисавӣ Таърих Моҳи марти соли 1997 дар Душанбе сафорати Қирғизистон кушода шуд. Дар Бишкек сафорати Тоҷикистон фаъолият мекунад. Роҳбари Ҷумҳурии Тоҷикистон Эмомалӣ Раҳмон моҳи январи соли 1993, майи соли 1998, майи 2013 ба Қирғизистон ташриф овардааст. Аввалин президенти Ҷумҳурии Қирғизистон Аскар Акаев моҳи июли соли 1996 ва майи соли 2004 ба Тоҷикистон сафар кардааст. Президенти дуюми Қирғизистон Қурманбек Боқиев моҳи майи соли 2008 ба вилояти Суғди Ҷумҳурии Тоҷикистон ташриф овард. Давлатҳо дар доираи бисёр созмонҳои байналмилалӣ ва минтақавӣ, аз қабили Созмони Милали Муттаҳид, Иттиҳоди Давлатҳои Мустақил, Созмони Аҳдномаи Амнияти Дастаҷамъӣ, Созмони Ҳамкории Шанхай, Иттиҳоди иқтисодии Евразия ҳамкорӣ мекунад. Мувофиқи маълумоти Кумитаи миллии омори Қирғизистон, дар моҳҳои январ-майи соли 2011 тиҷорати байни ду ҷумҳурӣ 11 миллион долларро ташкил додааст. Қирғизҳо дар Тоҷикистон Дар қаламрави Ҷумҳурии Тоҷикистон 56 ҳазор қирғиз зиндагӣ мекунад. 64 мактаби қирғизӣ мавҷуд аст. Ҳамзамон, дар 37 мактаб, забони таълим қирғизӣ, дар 24 мактаб - қирғизӣ ва тоҷикҳо, дар ду мактаб дарсҳо бо забонҳои ӯзбекӣ ва қирғизӣ, инчунин як мактаби омехта бо забонҳои тоҷикӣ, қирғизӣ ва русӣ мавҷуд аст. Тоҷикон дар Қирғизистон Дар Қирғизистон тақрибан 50 ҳазор тоҷикони этникӣ зиндагӣ мекунанд. Сафорати Тоҷикистон дар Қирғизистон дар рӯзгори онҳо нақши муҳим дорад. Дар кишвар 7 мактаби тоҷикӣ мавҷуд аст. Дар сеи онҳо, дарсҳо бо забони тоҷикӣ таълим дода мешаванд, се мактаб бо синфҳои тоҷикӣ ва як мактаби қирғизӣ бо синфи тоҷикӣ низ кор мекунанд. Тоҷикон дар вилояти Бодканд ва ноҳияи Кара-Сууи вилояти Оши Ҷумҳурии Қирғизистон зиндагӣ мекунанд. Дар робита ба низоъҳои қавмӣ дар минтақаҳои Ош ва Ҷалолободи Қирғизистон роҳбарияти Тоҷикистон ба сокинони минтақаҳои ҷануби кишвар кумаки башардӯстона расонд (252 тонна ёрии башардӯстона расонида шуд). Ҳамчунин бингаред Пайвандҳои берунӣ.
Муносибатҳои Урдун-Арабистони Саудӣ

Муносибатҳои Урдун ва Арабистони Саудӣ — муносибатҳои дипломатии дуҷонибаи Урдун ва Арабистони Саудӣ мебошанд. Дарозии сарҳади давлатии байни кишварҳо 731 км 1 мебошад. Таърих Соли 1924 сулолаи Ҳошимиҳо аз ҷониби Абдулазизи аз Ҳиҷоз барканор карда шуд, ки боиси норозигии Шоҳигарии Ҳошимии Урдун гардид. Пас аз ба охир расидани Ҷанги Дуюми Ҷаҳонӣ, муносибатҳои байни ду шоҳигарӣ, махсусан дар солҳои 1955 ва 1990 нисбатан дӯстона шуданд. Пас аз сарнагун шудани сулолаи Ҳошимии Ироқ дар соли 1958 Арабистони Саудӣ ба Урдун дастгирии сиёсӣ расонд. Соли 1967, пас аз анҷоми ҷанги Шашрӯза, Риёз ба Урдун кӯмаки иқтисодӣ расонд, то ба ӯ дар бартараф кардани оқибатҳои ҷанг кӯмак кунад. Арабистони Саудӣ инчунин дар низоъҳои байни Урдун ва рақибони арабии он, аз ҷумла Созмони озодии Фаластин дар солҳои 1970-1971 ва Сурия дар соли 1980 миёнаравӣ кардааст 2. Дар соли 1990 саркашии Урдун аз пуштибонии Арабистони Саудӣ дар ҷараёни даргириаш бо Ироқ сарварони Риёз ро такон дод ва хашмгин кард. Арабистони Саудӣ мавқеъи Урдунро корд ба тахтапушт задан тавсиф кард. Ҳукумати Арабистони Саудӣ вокуниши сахт нишон дод: ҳамаи грантҳо ва қарзҳо ба Урдун қатъ карда шуданд; бо нархи арзон фурӯхтани нафт хотима ёфт; воридоти мол аз Урдун бо боҷҳо маҳдуд карда шуд. Пас аз шикасти Ироқ, Риёз ташаббуси Урдунро барои барқарор кардани муносибатҳои дӯстона рад кард. Дар солҳои 90-ум равобити ин кишварҳо хеле муташанниҷ буд. Дар солҳои 2000-ум муносибатҳои Урдун ва Арабистони Саудӣ ба эътидол омаданд, кишварҳо дубора дар самтҳои асосии иқтисод ва сиёсати хориҷӣ ҳамкорӣ карданд 3.
Муноҷот (рақс)

Муноҷот (рақс) – рақси классикӣ Тавсифи мухтасар Муноҷот – рақси классикӣ, мисли як қисми ҳамноми "Шашмақом" буда, аз ҷиҳати оҳанг бо он наздик аст. Ин рақс таҳти навои танбӯр ва доира ё ансамбли асбобҳои халқии мусиқӣ бешитоб, хиромон бо ҳаракатҳои дастҳои зебои маҳин иҷро мегардад. Рақси "Муноҷот" аз 3 қисм иборат буда, қисми аввал бо суръати суст, қисми дуюм тез ва қисми сеюм боз суст навохта мешавад. Рақс дар тую маъракаҳои оилавӣ, идҳои халқӣ, гаштакҳо, базмҳо аз тарафи занҳо ва мардҳо иҷро мегардад. 1 2 3 Маҳалли густариш Вилояти Суғд, ноҳияи Шаҳринав, ноҳияи Турсунзода Вазъи имрӯзаи унсур Фаъол Нигаред Манобеъ.
Мунская (ноҳияи Вожегод, Вологда)

Мунская — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Вожегод, ки дар вилояти Вологда қарор дорад, дохил мешавад.
Мунтахабу-т-таворих

"Мунтахабу-т-таворих" — асари таърихии Муҳаммад Ҳакимхон. "Мунтахабу-т-тавоих" соли 184345 дар шаҳри Китоб аз ҷониби Муҳаммад Ҳакимхон ибни Маъсумхон таълиф шудааст. Асар аз панҷ боб, дувоздаҳ тоифа иборат буда, ҳудуди хронологии он аз "офариниши олам" то оғози солҳои 40-уми садаи -ро дарбар мегирад 1. Боби аввали асар роҷеъ ба таърихи пайғамбарони тоисломӣ, боби 2 дар мавриди шоҳони қаблазисломии Эрон, боби 3 дар бораи шоҳони Чину Фаронса маълумот медиҳад. Боби 4 "Мунтахабу-т-тавоих" дар бораи таърихи Уммавиён ва Аббосиён, боби 5 доир ба таърихи давлатҳои Саффориён, Сомониён, Ғазнавиён, Салҷуқиён, Хоразмшоҳиён, Чингизиён, Темуриён, Шайбониён, Аштархониён ва Манғития таълиф шудааст. Асар инчунин роҷеъ ба сафарҳои муаллиф, воқеъаҳои таърихӣ ва ғайра маълумоти пурарзиш медиҳад. Нусхаҳои алоҳидаи асар дар китобхонадои Санкт-Петербург, Тошканд ва китобхонаи Институти таърихи АМИТ маҳфуз аст.
Мунтубулук (ноҳияи Нижнеудинск, Иркутск)

Мунтубулук — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Нижнеудинск, ки дар вилояти Иркутск қарор дорад, дохил мешавад.
Носируддин Муншии Кирмонӣ

Носируддин Муншии Кирмонӣ — нависанда, шоир, муаррих, котиб ва муншӣ 1 дар дарбори Қарахониёни Кирмон, муаллифи "Самту-л-ъало ли-л-ҳазрати-л-ъулё", "Дуррату-л-ахбор ва-л-ламъату-л-анвор" ва "Насоиму-л-асрор".
Мунҷики Тирмизӣ

Мунҷики Тирмизӣ — шоири эронӣ. Зиндагинома ва мероси адабӣ Абулҳасан Алӣ ибни Муҳаммад Мунҷики Тирмизӣ аз ҷумлаи шоирони машҳури охири ҳукмронии Сомониён аст. Мунҷики Тирмизӣ шоири дарбори амирони чағонӣ мебошад. Эҳтимол ӯ дар охири умраш бо подшоҳони ғазнавӣ робита пайдо кардааст. Мунҷик ба ҳазлу базлагӯӣ рағбат дошта, ба замми ин чангро низ хуб менавохта ва аз ин сабаб ӯро Мунҷики Чангзан ҳам мегуфтаанд. Шоири ҳиҷогӯи асри Сӯзании Самарқандӣ худро дар ҳаҷвгӯӣ бо Мунҷик чунин қиёс мекунад: Ҳазор Мунҷик аз пеши ман кам орад пой. Аз меросии адабии Мунҷик то имрӯз дар ҳудуди 326 байт ҷамъ оварда шудааст. Намунаи осор.
Мунҷак

Мунҷак — ҷинси ҳайвони ҷуфтсумест аз оилаи гавазнҳо. Тавсифот биологӣ Дарозии танааш сантиметр ва баландии сари дӯшаш сантиметр. Думи борику дароз, пашми кӯтоҳ ва нарм дорад, наринааш шохдор (дарозии шохаш то 15 сантиметр). Ранги мунҷак ашдабии зардча ва баъзан қаҳваранги бӯртоб мешавад. 5 намуд дорад. Бештар дар Осиёи Ҷануби Шарқӣ, инчунин ҷазираҳои Суматра, Ява ва Калимантан паҳн гаштааст. Хуроки мунҷак алаф, барг ва шохчаи дарахтон аст. Дар ҷангалзор вомехӯрад. Одатан, 1 ва баъзан 2-то мезояд. Мунҷакро асосан барои гушт ва пӯст шикор мекунанд.
Мунҷ

Мунҷ, ё Мунч — гиёҳи як ё дусолаест аз оилаи лӯбиёиҳо. Тавсифоти гиёҳшиносӣ Баландиаш сантиметр; пояи асосан рости сершохча, барги мураккаб (дарозиаш сантиметр), ки аз ҷуфт баргча иборат аст, гули гу ногунранг, ғилофаки -тухма, тухми гуногунранг (ашҳабия сабзча, дорчинӣ, сиёҳтоб ва ғайра) дорад. Моҳҳои апрел—июн гулу мева мекунад. Густариш Мунҷ дар Аврупо, кишварҳои баҳри Миёназамин, Осиёи Хурд ва кишварҳои собиқ Шӯравӣ (Қисми Аврупоӣ, Кавказ, Сибири Ғарбӣ ва Шарқӣ, Шарқи Дур, Осиёи Миёна) паҳн шудааст. Мунҷи худрӯй дар Тоҷикистон асосан дар алафзори нимсаванн ва ҷангали гармсер (шиблак), инчунин ҳамчун алафи бегона дар киштзори гандум, ҷав, ҷавдар, наск (метр аз соҳили баҳр мерӯяд. Асосан дар қаторкӯҳҳои Ҳисору Дарвоз, ноҳияҳои Тоҷикистони Ҷанубӣ, Шарқӣ ва Помири Ғарбӣ паҳн шудааст. Корбурд Мунҷ хӯроки хуби чорвост. Онро дар хоки сернам мекоранд. Одатан, бо рустаниҳои дигар омехта кишт мекунанд. Махсусан бо хӯшадорҳо хушхӯр мешавад. Хошоки мунҷ серғизо аст. Мунҷ дар давраи гулшукуфт 1,4% қанди ҳалшаванда, 26,6% протеин, 22,2% сафеда, 5,3% равған ва ғайра дорад. 100 килограмм алафи хушки мунҷ 20,1 килограмм протеини ҳозим дошта, 80,6 воҳиди хӯрокӣ аст. Аз ҷиҳати серғизоӣ ба себаргаи сурх наздик аст.
Муовини президенти Тоҷикистон

Муовини президенти Тоҷикистон — яке аз мансаби олӣ дар Тоҷикистон аз декабри соли 1990 то майи 1992. Муовини Президенти Тоҷикистон шахси дуюм дар мамлакат пас аз Президенти Ҷумҳурии Тоҷикистон буд. Феҳристи муовини президентҳои Тоҷикистон Нигаред низ.
Муодила

Муодила (— баробарӣ, мусовӣ, баробарқимат, мувофиқат) дар математика — ифодаи таҳлилӣ барои дарёфтани он қимати аргументҳо, ки барояшон қиматҳои ду функсияи додашуда ба ҳамдигар баробаранд.
Муравевка (деҳа)

Муравевка — деҳаест дар Русия, ки дар ҳайати ноҳияи Тамбовский, вилояти Амур медарояд.
Муодилаҳои Эйнштейн

Муодилаҳои Эйнштейн, муодилаҳои майдони ҷозиба — бунёди математикии назарияи куллии нисбиятро гӯянд, ки аз системаи муодилаҳои дифференсиалии ғайрихаттии тартиби дуюми ҳосилаашон хусусӣ иборат буда, алоқаи каҷии фазо — вақтро бо тақсимоту ҳаракати модда ва майдонҳои физикӣ (ба ғайр аз майдони ҷозиба) муайян мекунанд. Онҳо ба шакли зерин навишта мешаванд: Бузургиҳои тарафи чапи муодиларо якҷоя тензори Эйнштейн меноманд. Таркиби математикии вай аз (ба истилоҳ тензори метрӣ) ва ҳосилаҳои гуногуни он аз координатаҳо иборат аст. Аз ҷиҳати физикӣ бошад, тензори Эйнштейн дар айни замон ҳам майдони ҷозиба ва ҳам геометрияи фазо — вақтро тавсиф мекунад. - тензори энергия — импулс меноманд; вай аз тақсимоту ҳаракати модда ва майдони электромагнитӣ вобаста буда, манбаи физикии ҳисоб мешавад. х- ро собитаи Эйнштейн мегӯянд; вай ба — баробар аст (— собитаи Нютон, — суръати нур).
Мураббо

Мураббо — тавассути пухтани мева бо шакар ба даст оварда мешавад. Ба мураббои меваҳои ширин, ки дар бисёре аз минтақаҳои Қафқози Ҷанубӣ, Осиёи Марказӣ, Осиёи Ҷанубӣ ва Ховари Миёна маъмул, ба ҳисоб меравад. Он одатан бо меваҳо, шакар ва ҳанут омода карда мешавад. Таоме, ки ба мурабба монанд аст, дар Балкан низ маъмул аст. Нигористон.
Муравево (ноҳияи Бабушкин, Вологда)

Муравево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Бабушкин, ки дар вилояти Вологда қарор дорад, дохил мешавад.
Муравин Михаил

Муравин Михаил – композитор, узви Иттифоқи оҳангсозони Тоҷикистон, оҳангзози Театри давлатии академии опера ва балети ба номи Садриддин Айнӣ...
Муравей (ноҳияи Слюдянск, Иркутск)

Муравей — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Слюдянск, ки дар вилояти Иркутск қарор дорад, дохил мешавад.
Муравин Семён

Муравин Семён – консертмейстери Театри давлатии академии опера ва балети ба номи Садриддин Айнӣ...
Мурави (ноҳияи Жирятин)

Мурави — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Жирятин, ки дар вилояти Брянск қарор дорад, дохил мешавад.
Муравинка (ноҳияи Злинков)

Муравинка — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Злинков, ки дар вилояти Брянск қарор дорад, дохил мешавад.
Муравево (ноҳияи Плисетс)

Муравево — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Плисетс, ки дар вилояти Архангелск қарор дорад, ва ба ҳамин вилоят итоат мекунад, дохил мешавад 1. Ҷуғрофия Ин деҳа дар ноҳияе қарор дорад, ки ба ноҳияҳои Шимолгони Русия дохил мешавад.